الضربخانه المصريه

يسار|460x460px
الضربخانه المصريه هيا اقدم مصلحه لسك العمله فى مصر.
 تاريخ 
اطلالة الضربخانه المصريه القديمه فى منطقة القلعه, بتحكى روايات عن تاريخ المعاملات التجاريه فى مصر, و تاريخ دخول الفلوس ليها اللى بدا من العصر البطلمى, مع ان المقايضه فضلت شايعه فيها لقرون, كانت العملات اللى بتسك فى مصر بتتصنع من الدهب, و بتحمل رسم لفرس راقص من ناحيه و عبارة «ذهب جيد» على الناحيه التانيه.

ازدهرت فى مصر صناعة سك النقود الفضيه و بيرجع تاريخ اقدم العملات للاسكندر الاكبر, ببسبب ان مصر فى العصر البطلمى بقت مركز تجارى كبير لما اعيد افتتاح القناه القديمه اللى كانت بتوصل النيل بخليج السويس, اللى كانت اقيمت فى عهد الملك سنوسرت التالت و كانت من شمال منف و بتلتقى بالبحر الاحمر و بتربطه بالبحر المتوسط.

كانت «دار الضرب», بتطل على ديوان الكتخدا او سراى العدل من ناحية الشرق, و بتحتضن سراى الجوهره من الناحيه الجنوبيه لجامع محمد على باشا و بيرجع تاريخ المبنى العتيق لسنة 1709 ميلاديه و انشاها الوالى العثمانى ابراهيم باشا القبطان, اللى اتولى حكم مصر من سنة 1710 و ما استمرش فى الحكم شهور, قبل ما يجددها و يرممها محمد على باشا بعدين, و يضيف المبانى الجديده ليها.

افتتحت الدار من جديد سنة 1827 ميلاديه, بعد اضافة مبان جديده ليها, و ثبت محمد على باشا تاريخ التجديد على لوح رخامى, فوق بابها الاوسط فى كتابه من سطرين نصها: «جدد ده المكان المبارك الوزير الاعظم محمد على باشا سنة 1227 هجريه».

كانت دار الضرب معروفه باسم «الضربخانه», و كانت بتجمع عدد كبير من الصناع و العمال لما جددها محمد على باشا كانو 500 صانع, اشتهرت النقود المصريه على ايديهم, و اقيم فى الدار مصنع لصهر و سبك المعادن, عين بيه اشخاص بيشرفو على نقل الخامات لمصنع الصهر, و غيرهم يعبو و يصبو المزيج المصهور فى شكل سبائك.

كانت رقابة دار سك النقود و ادواتها بتضم اماكن لعملية الصهر و الحداده و الطرق و معمل خاص بالترقيق و واحد لعملية التقطيع و عمليه التبييض, كمان الحق بيها قلم اتعرف باسم قلم المباحث المتنوعه التابع لدار المحفوظات.

بيتكون التخطيط المعمارى لدار الضرب من مساحه مستطيله ليها حوش مكشوف, الحقت بيه حجرات جتب بعض فوقها قباب بنيت من الآجر او الطوب الاحمر, و اتميزت القباب بوجود المناور فوقها و اللى استخدمت للاضاءه و التهويه و كمان مداخن لصعود الابخره و السناج الناتج عن عملية الصناعه.

 لينكات برانيه 

 مصادر 

تصنيف:تاريخ مصر
جنيه مصرى
جنيه مصرى
تصنيف:سك العمله